
ADSS SERVERIŲ PROGRAMINĖS ĮRANGOS LICENCIJŲ PALAIKYMAS
TECHNINĖ SPECIFIKACIJA

BENDROSIOS NUOSTATOS

1. Pirkimo objektas – ADSS sistemos programinės įrangos licencijų palaikymas, aptarnavimas, atnaujinimas (toliau –  Licencijų palaikymas) ir techninės įrangos aptarnavimo paslaugos, apimančios gedimų diagnostiką bei šalinimą, įskaitant sugedusių dalių keitimą naujomis (toliau techninėje specifikacijoje – Prekės).
2. Valstybės įmonė Registrų centras (toliau – Perkančioji organizacija) yra įsidiegusi nuotolinio kvalifikuoto elektroninio parašo ir elektroninio spaudo kūrimo  IT sprendimą (toliau – „Remote signing solution“), kuris skirtas teikti kvalifikuoto elektroninio parašo ir kvalifikuoto elektroninio spaudo kūrimo paslaugas, kai šio elektroninio parašo ar spaudo kūrimo aplinką valdo patikimumo užtikrinimo paslaugos teikėjas pasirašančio asmens vardu, kaip tai yra numatyta eIDAS reglamente. Remote signing solution veikia ADSS sistemos pagrindu - kaip QCSD įrenginys, atitinkantis eIDAS reglamento reikalavimus.
3. Sąvokos:
3.1. ADSS sistema – virtualūs ADSS RAS, RAS Gateway, Broker ir fiziniai ADSS SAM bei Utimaco Hardware Security Module serveriai;
3.2. QSCD – kvalifikuoto el. parašo/spaudo kūrimo įrenginys (angl.  Qualified Signature Creation Device);
3.3. HSM - Kriptografinis kvalifikuoto el. parašo/spaudo sertifikatų naudotojų privačių raktų saugojimo įrenginys (angl. Hardware Security Module).
4. Teikimo vieta:
4.1. [bookmark: _Hlk213066616]techninės įrangos aptarnavimo atveju - valstybės įmonė Registrų centras, Studentų g. 39 ir Lvivo g. 25-101, Vilnius, kurios gali būti keičiamos Vilniaus miesto ribose;
4.2. licencijų palaikymo ir aptarnavimo atveju – nuotoliniu būdu.
5. Licencijų palaikymas ir kitos susijusios paslaugos turi būti teikiamos 12 mėn. nuo sutarties įsigaliojimo dienos, tačiau ne ankščiau kaip nuo 2027-03-09, suėjus Perkančiosios organizacijos ankstesnės priežiūros ir aptarnavimo paslaugų teikimo sutarties pabaigai.
6. Tiekėjas turi būti oficialus siūlomų Licencijų gamintojas, gamintojo atstovas arba turi rašytinį susitarimą su gamintoju dėl šioje techninėje specifikacijoje minimų Prekių ir su prekėmis susijusių paslaugų teikimo. Kartu su pasiūlymu tiekėjas turi pateikti Licencijų gamintojo įgaliojimą, pažymą, susitarimą ar kitą lygiavertį dokumentą (lygiavertiškumą privalo įrodyti tiekėjas), patvirtinantį, kad tiekėjas yra oficialus gamintojo atstovas arba turi rašytinį susitarimą su gamintoju ir yra įgaliotas teikti tokias Prekes bei aptarnauti, prižiūrėti ir remontuoti šios Techninės specifikacijos 10 punkto lentelės 9 ir 10 punktuose nurodytą techninę įrangą.
7. Tiekėjo siūlomos prekės[footnoteRef:2] (įskaitant jų gamintojus), paslaugos[footnoteRef:3] ar darbai[footnoteRef:4] neturi kelti grėsmės nacionaliniam saugumui. Tiekėjas teikdamas ir pasirašydamas pasiūlymą patvirtina, kad jo siūlomas prekės (įskaitant jų gamintojus), paslaugos ir (ar) darbai nekelia grėsmės nacionaliniam saugumui. [2:  Taikoma, kai perkamos prekės.]  [3:  Taikoma, kai perkamos paslaugos.]  [4:  Taikoma, kai perkami darbai] 

8. Jeigu prekių gamintojas ar paslaugų teikėjas, ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams Lietuvos Respublikos viešųjų pirkimų įstatymo 37 straipsnio 9 dalis netaikoma.
9. Perkančioji organizacija, Nacionaliniam saugumui užtikrinti svarbių objektų apsaugos įstatyme nustatyta tvarka,  kreipsis į Nacionaliniam saugumui užtikrinti svarbių objektų apsaugos koordinavimo komisiją (toliau – Komisija) dėl ketinamo sudaryti sandorio atitikties nacionalinio saugumo interesams patikros ir tuo atveju, jeigu Komisija pareikalaus pateikti papildomus dokumentus tiekėjas, tiekėjų grupės partneriai, ir jų pasitelkiami subtiekėjai privalės juos pateikti. 


TECHNINIAI REIKALAVIMAI
10. Perkamos Paslaugos:
	Eil. Nr.
	Fizinio / virtualaus serverio / programinės įrangos licencijos palaikymo ir aptarnavimo pavadinimas
	Reikalavimai

	
	
	Galiojimo terminas
	Kiekis

	1.
	ADSS SAM virtualių serverių testinės aplinkos programinė įranga
	12 mėn.
	2 vnt.

	2.
	ADSS SAM fizinių serverių gamybinės aplinkos programinė įranga
	12 mėn.
	2 vnt.

	3.
	ADSS RAS serverių testinės aplinkos programinė įranga
	12 mėn.
	2 vnt.

	4.
	ADSS RAS serverių gamybinės aplinkos programinė įranga
	12 mėn.
	2 vnt.

	5.
	ADSS RAS Gateway serverių testinės aplinkos programinė įranga
	12 mėn.
	2 vnt.

	6.
	ADSS RAS Gateway serverių gamybinės aplinkos programinė įranga
	12 mėn.
	2 vnt.

	7.
	ADSS Broker testinės aplinkos programinė įranga
	12 mėn.
	2 vnt.

	8.
	ADSS Broker gamybinės aplinkos programinė įranga
	12 mėn.
	2 vnt.

	9.
	ADSS SAM (v7.0.2) fiziniai serveriai atliekantys QSCD funkcijas
	12 mėn.
	2 vnt.

	10.
	Utimaco Se1500 CP5 PCIe HSM fiziniai serveriai
	12 mėn.
	2 vnt.



11. Tiekėjas turi turėti IT paslaugų valdymo sistemą (angl. Service Desk), skirtą Perkančiosios organizacijos Kreipiniams registruoti ir klasifikuoti pagal jų sprendimo svarbą – kritiškumą.  Tiekėjas turės ne vėliau kaip per 5 darbo dienas nuo sutarties įsigaliojimo dienos pateikti Perkančiajai organizacijai prisijungimo duomenis prie IT paslaugų valdymo sistemos, taip pat pateikti  el. pašto adresą Perkančios organizacijos Kreipiniams priimti.
12. Tiekėjas turi galėti dalyvauti video konferencijose, sprendžiant Perkančiosios organizacijos registruotus Kreipinius.
13. Perkančioji organizacija nesuteiks nuotolinio prisijungimo prie Remote signing solution, tačiau pateiks visą Tiekėjo prašomą informaciją, reikalingą registruotų Kreipinių sprendimui.
14. Perkančiosios organizacijos specialistai privalo galėti registruoti Kreipinius prisijungus prie Tiekėjo IT paslaugų valdymo sistemos arba elektroniniu paštu.
15. Siųsdama Kreipinį  el. paštu Perkančioji organizacija laiške pateiks informaciją, kaip jis turi būti klasifikuojamas pagal jų sprendimo svarbą – kritiškumą. Kreipinius, pateiktus el. paštu, iš karto po jo gavimo, Tiekėjas turi pats užregistruoti IT paslaugų valdymo sistemoje.
16. Perkančioji organizacija sutarties galiojimo laikotarpiu turi turėti:
16.1. prieigą prie ADSS gamintojo interneto portalo – „Ascertia‘s Community Portal“ adresu: https://ascertia.my.site.com/partners/ arba lygiaverčio gamintojo nustatytomis sąlygomis bei tvarka, skirto ADSS sistemų naudotojams, kur yra pateikiami ADSS sistemos programinių įrangos paketų atnaujinimai ir/ar naujausios versijos, naujausia dokumentacija, informacija apie Perkančiajai organizacijai išduotas licencijas, ADSS sistemų klientų programinės įrangos kūrimo rinkiniai (angl. software development kit - SDK), pagalbiniai programiniai paketai ir kita ADSS sistemų naudotojams svarbi informacija;
17. Tiekėjas sutarties galiojimo laikotarpiu turės:
17.1. teikti informaciją apie naujausias ADSS sistemos programinių paketų versijas bei rekomendacijas dėl jų diegimo;
17.2. užtikrinti programinės įrangos naujų versijų ir dokumentacijos atsisiuntimą iš ADSS sistemos gamintojo interneto portalo be papildomo mokesčio;
17.3. teikti Perkančiosios organizacijos specialistams konsultacijas ADSS sistemos veikimo, naudojimo ir konfigūravimo klausimais;
17.4. teikti Perkančiosios organizacijos specialistams konsultacijas ir techninę pagalbą įdiegtų ADSS sistemos programinių paketų naujų versijų diegimo klausimais;
17.5. teikti Perkančiosios organizacijos specialistams konsultacijas ir techninę pagalbą įdiegtų ADSS sistemos programinių paketų veikimo sutrikimo šalinimo klausimais;
17.6. teikti Perkančiosios organizacijos specialistams konsultacijas ir techninę pagalbą ADSS sistemos serverių operacinių sistemų bei duomenų bazių valdymo sistemų atnaujinimo klausimais;
17.7. laiko tarpas per kurį Tiekėjas privalės išspręsti Perkančiosios organizacijos registruotus Kreipinius priklausys nuo šiems Kreipiniams Perkančiosios organizacijos suteikto svarbos prioriteto. Kreipinių sprendimo prioritetai bus skirstomi į;
17.7.1. kritinės svarbos – kai yra pavojus, kad artimiausiu metu įvyks arba yra jau nustatytas įvykęs ADSS sistemos veiklos sutrikimas, dėl kurio negali būti vykdomi pagrindiniai veiklos procesai ir teikiamos nuotolinio el. parašo ir spaudo išdavimo bei el. parašo ir spaudo kūrimo paslaugos;
17.7.2. didelės svarbos – kai yra pavojus, kad artimiausiu metu įvyks arba yra jau nustatytas įvykęs ADSS sistemos sutrikimas dėl kurio teikiamos nuotolinio el. parašo ir spaudo išdavimo bei el. parašo ir spaudo kūrimo paslaugos veikia nestabiliai, su pertrūkiais;
17.7.3. vidutinės svarbos – kai nustatytas sutrikimas, pastebėtos ADSS veikimo klaidos, kurios tiesiogiai nesutrikdo nuotolinio el. parašo ir spaudo išdavimo bei el. parašo ir spaudo kūrimo paslaugų teikimo, bet įtakoja kitų ADSS sistemos funkcijų veikimą jos darbo našumą;
17.7.4. Žemos svarbos – visi kiti Perkančiosios organizacijos kreipiniai.
17.8. Tiekėjas palaikymo, aptarnavimo ir atnaujinimo paslaugas privalo teikti (spręsti Kreipinius) laikymasis šių terminų, kurie skaičiuojami nuo Kreipinio registracijos Tiekėjo IT paslaugų valdymo sistemoje momento:

	Kreipinio svarbos prioritetas
	Reakcijos laikas – laikas per kurį Tiekėjas turi pradėti spręsti Kreipinį
	Kreipinio išsprendimo laikas

	Kritinės svarbos
	1 valanda
	3 valandos

	Didelės svarbos
	2 valandos
	Ne ilgiau kaip 48 valandos (kreipinio išsprendimo laikas, tiekėjo pasiūlyme nurodytas laikas)

	Vidutinės svarbos
	1 Tiekėjo darbo diena
	3 Tiekėjo darbo dienos

	Mažos svarbos
	2 Tiekėjo darbo diena
	5 Tiekėjo darbo dienos



17.8.1. Į kritinės ir didelės svarbos kreipinius turi būti reaguojama bei jie turi būti sprendžiami 24 valandos per parą, ir 7 dienas per savaitę.
17.8.2. Jei Kritinės ir Didelės svarbos Kreipinio išspręsti neįmanoma per nustatytą laiką, Tiekėjas privalo apie tai informuoti Perkančiąją organizaciją, pateikti ir suderinti su ja Kreipinio sprendimo planą ir toliau veiksmus vykdyti pagal plane numatytus terminus.
18. Fizinių/virtualių serverių Paslaugoms taikomi reikalavimai:
	Eil. Nr.
	Rodiklis
	Reikalavimas 

	15 
16 
17 
18 
19 
20 
18.1.
	Garantinis aptarnavimas ir reakcijos laikas
	Garantinio aptarnavimo paslaugos fiziniams įrenginiams turi būti teikiamos ne trumpiau kaip 8  (aštuonias) darbo valandas per parą, penkias darbo dienas per savaitę, nuo I (pirmadienio) iki V (penktadienio), įskaitant šventines dienas. Reakcijos laikas į nustatytą gedimą ne ilgesnis kaip 4 val.

	18.2.
	Laikas pakaitinių komponentų pristatymui ir gedimo pašalinimui laikui
	Per 7 darbo dienas nuo perkančiosios organizacijos pranešimo apie gedimą arba ne vėliau kaip per 2 darbo dienas po pakaitinių komponentų gavimo iš gamintojo, bet ne ilgiau, kaip per 21 kalendorinę dieną nuo perkančiosios organizacijos pranešimo apie gedimą.

	18.3.
	Atvykimas į sutrikimo vietą (On site).
	Sutrikimai šalinami nuotoliniu būdu. Reikalui esant tiekėjo atstovas turi atvykti į vietą prieš tai, telefonu arba elektroniniu paštu, suderinęs laiką su Perkančiosios organizacijos atstovu.

	18.4.
	Sugedusių komponentų keitimas
	Pateikiamos naujos dalys turi būti ne blogesnių parametrų nei keičiamos.
Pateikiamos pakaitinės dalys turi būti įrangos gamintojo sertifikuotos montuoti į aptarnaujamą techninę įrangą. Tiekėjas turi užtikrinti sugedusio įrenginio ar jo komponento pakeitimą pagal gamintojo reikalavimus, užtikrinant įrangos darbingumo atstatymą. Komponentų keitimas turi būti atliekamas pagal gamintojo reikalavimus. 
Jei paslaugai atlikti yra būtina įrangą paimti iš jos eksploatacijos vietos, tiekėjas turi užtikrinti įrangos, kuriai suteikiama paslauga, pasiėmimą iš eksploatacijos vietos, suremontavimą pagal gamintojo reikalavimus ir grąžinimą į eksploataciją naudojimo vietą, be papildomo mokesčio. Įrangos paėmimo remontui atveju, diskai paliekami eksploatacijos vietoje. 
Visos pakaitinės dalys turi būti įskaičiuotos į  Pasiūlymo kainą.




19. Paslaugos turi atitikti standartines programinės įrangos gamintojo nustatytas sąlygas ir tvarką (angl. Terms and conditions).
20. Komunikacija dėl Paslaugų vykdoma lietuvių ir/ar anglų kalba.

III. TAIKOMI APLINKOS APSAUGOS REIKALAVIMAI

21. [bookmark: _Hlk167962710]Atsižvelgiant į tai, kad perkama programinė įranga (licencijos) ir jų palaikymas, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, 4.4.3. p. Pirkimas laikomas žaliuoju. 
22. Paslaugos teikėjas, Paslaugų teikimo metu atliekant sugedusių fizinių įrenginių dalių keitimą, privalo sugedusią įrangą bei medžiagas utilizuoti savo lėšomis (laikantis aplinkosaugos reikalavimų).
________________________
